Corz de Monzón (1585)

As **Corz de Monzón** de 1585 estioron unas Corz Chenerals d'Aragón que fuoron convocadas por Felipe I d'Aragón dende a ciudat de Zaragoza o 30 de marzo de 1585 pa ubrir-se o 20 de mayo venient en Monzón, pero que fuoron prolargando-se dica o 28 de chunio. As Corz particulars aragonesas y catalanas continoron en Binéfar o 9 de noviembre y rematoron astí o 9 d'aviento. Se prolargoron pa os valencianos pa o 26 de noviembre mantenindo-se en Monzón.

En istas Corz fue churau como succesor o prencipe Felipe: o 7 de noviembre por os valencianos, o día 9 por os aragoneses y o 14 por os catalans.

## Cuestions tractadas
O gran distanciamiento en a celebración de Corz, teneban actividat atras institucions pa o funcionamiento politico, y asinas chusmeteban cada vegada mas as chuntas de brazos, que se reuniban en a mesma Casa d'a Deputación y suposaban una ampliación d'a representación social important encara que desordenada. Iste nuevo papel d'os estamentos en o refirme y control d'a Deputación, que neutralizaba en parti os efectos d'o sistema insaculatorio, fue consolidau en a Cort de 1585 con a formalización d'as *[[divuitentas]]* u comisions mixtas de seis miembros por brazo, emanadas d'a Chunta de Brazos con l'obchectivo d'executar as decisions politicas sobre l'afer que heba motivau a convocatoria de l'asamblea. Ista estructura d'acción politica permitió a participación de mas de 600 personas entre o trienio 1587-1590.

Istas Corz no estioron diferents respective a o fracaso en l'aplicación d'os mecanismos d'a Observancia, aprebaus un sieglo antis y, atamas d'as cuantas contrafaccions comesas por os oficials reyals, os representants d'o Consello de Ciento se queixaban que la Reyal Audiencia de Catalunya nunca no heba condenau a dengún oficial y afirmaba que o mantenimiento d'a Constitución d'a Observancia en os mesmos termins yera *"la destructió de Cathalunya"*.

Respective a la politica financiera, y debant d'o creixient endeutamiento d'a Deputación, se decidió l'aplicación d'un concierto con os deutors pa aconseguir un retorno progresivo. A presión fiscal se fa mas fuerte con os que yeran difuera d'o concierto puyando as expropiacions y, paralelament, as agresions y asasinatos d'oficials a o cargo d'as expropiacions. Tamién se creyoron tablas de recautación en Begur y el Vendrell.

Ista bonanza financiera heba portiau os zaguers anyos a tener un cheneroso sistema de revisión salarial d'os oficials. En istas Corz s'aprebó amugar ista practica.

A publicación d'as constitucions aprebadas en estas Corz no apareixió dica mayo de 1586. A lo retardo inchustificau, se sumó o escandalo d'o manipoleyo que heban sufierto respecto a los alcuerdos presos. En a documentación ninviada por as autoridaz reyals pa estar imprimida mancaban as actas relativas a lo Santo Oficio, a Capitania Cheneral, o comercio de caballos y se i heba anyadiu una de nuevas relativa a l'aumento salarial d'o Consello Reyal. Dezaga d'iste manipoleyo s'identificó a intervención de Joan de Queralt y de Ribes, deputau d'o brazo militar de tendencias monarquicas quí será chudgau por un conchunto d'acusacions de suborno, tracto de favor y manipoleyo de documentos publicos encara que, posteriorment, estió exonerau por a Reyal Audiencia.

## Vinclos externos
*  Las Cortes de Aragón en la Edad Media. Esteban Sarasa Sánchez. Guara Editorial. Zaragoza, 1979. ISBN 84-85303-22-3.
*  Cortes de Monzón de 1585: Los cronistas y la Junta de noche. José Antonio Escudero. Ivs Fvgit, 10-11, 2001-2002, pp.&nbsp;13–27.